CELEX: 32016R0479
Language: hu
Date: 2016-04-01 00:00:00
Title: A Bizottság (EU) 2016/479 rendelete (2016. április 1.) az 1333/2008/EK európai parlamenti és tanácsi rendelet II. mellékletének a szteviol glikozidok (E 960) bizonyos csökkentett energiatartalmú vagy hozzáadott cukor nélküli italokban édesítőszerként történő használata tekintetében történő módosításáról (EGT-vonatkozású szöveg)

2.4.2016   
            
            
               HU
            
            
               Az Európai Unió Hivatalos Lapja
            
            
               L 87/1
            
         A BIZOTTSÁG (EU) 2016/479 RENDELETE
   (2016. április 1.)
   az 1333/2008/EK európai parlamenti és tanácsi rendelet II. mellékletének a szteviol glikozidok (E 960) bizonyos csökkentett energiatartalmú vagy hozzáadott cukor nélküli italokban édesítőszerként történő használata tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszer-adalékanyagokról szóló, 2008. december 16-i 1333/2008/EK európai parlamenti és tanácsi rendeletre (1) és különösen annak 10. cikke (3) bekezdésére,
   mivel:
   
               (1)
            
            
               Az 1333/2008/EK rendelet II. melléklete meghatározza az élelmiszerekben használható élelmiszer-adalékanyagok uniós jegyzékét és azok felhasználási feltételeit.
            
         
               (2)
            
            
               A szóban forgó jegyzék naprakésszé tétele az 1331/2008/EK európai parlamenti és tanácsi rendelet (2) 3. cikkének (1) bekezdésében említett egységes eljárás révén, a Bizottság kezdeményezésére vagy kérelemre történhet.
            
         
               (3)
            
            
               A Bizottsághoz 2013. március 25-én kérelmet nyújtottak be a szteviol glikozidoknak (E 960) az 1333/2008/EK rendelet II. mellékletében meghatározott 14.1.5.2 „Egyéb” élelmiszer-alkategóriába tartozó bizonyos csökkentett energiatartalmú vagy hozzáadott cukor nélküli italokban édesítőszerként történő használatának engedélyezése iránt. A kérelmet a Bizottság ezután az 1331/2008/EK rendelet 4. cikkének megfelelően hozzáférhetővé tette a tagállamok számára.
            
         
               (4)
            
            
               A szteviol glikozidok kalóriamentes, ízüket tekintve édes alkotórészek, melyek bizonyos, magas kalóriatartalmú cukrok helyettesítésére használhatók, az adott termékek kalóriatartamának csökkentése érdekében. A szteviol glikozidok ennek megfelelően a végtermék kalóriatartalmának növelése nélkül kölcsönöznek édes ízt az italoknak, lehetővé téve ezáltal, hogy a fogyasztók csökkentett energiatartalmú vagy hozzáadott cukor nélküli italokhoz jussanak, az 1333/2008/EK rendelet 7. cikkében megállapított feltételekkel összhangban.
            
         
               (5)
            
            
               Az 1331/2008/EK rendelet 3. cikke (2) bekezdésének alapján a Bizottságnak ki kell kérnie az Európai Élelmiszerbiztonsági Hatóság véleményét ahhoz, hogy naprakésszé tegye az 1333/2008/EK rendelet II. mellékletében szereplő élelmiszer-adalékanyagok uniós jegyzékét.
            
         
               (6)
            
            
               A Hatóság 2010-ben tudományos szakvéleményt (3) fogadott el a szteviol glikozidoknak mint élelmiszer-adalékanyagnak (E 960) a javasolt felhasználások melletti biztonságosságáról, és arra (szteviol-egyenértékben kifejezve) egy 4 mg/kg testsúly/nap mértékű megengedhető napi bevitelt (ADI) határozott meg. Az élelmiszer-adalékanyag felhasználása javasolt kiterjesztésének megítélése érdekében a Hatóság felülvizsgálta a szteviol glikozidok expozíciós vizsgálatát és a tárgyban 2014. május 2-án (4) és 2015. június 30-án (5) véleményt adott ki. A felhasználások kiterjesztése kérdésében a Hatóság következtetése az volt, hogy a becsült expozíció valamennyi korcsoport tekintetében a megengedhető napi bevitel szintje alatti értéket mutat, kivéve a kisgyermekeket, akiknél egy országban a legfelső szintjén (95 %) meghaladja azt. A Rijksinstituut voor Volksgezondheit en Milieu (Nemzeti Népegészségügyi és Környezetvédelmi Intézet) által elvégzett expozíciós becslések szerint Hollandiában a használat javasolt kiterjesztése nincs hatással a 2–6 éves kisgyermeknél mért 95 %-ra, és az adott korcsoportra nézve az alkoholmentes italok és az ízesített, savanyú tejtermékek jelentik továbbra is a szteviol glikozidoknak való expozíció legfőbb forrásait.
            
         
               (7)
            
            
               Mivel a 14.1.5.2 élelmiszer-alkategória alá kizárólag nem (12–35 hónapos) kisgyermekeknek való felhasználásra készült termékek tartoznak, a szteviol glikozidok (E 960) édesítőszerként való javasolt felhasználásai és a felhasználások szintjei alapján nem merülnek fel aggályok a biztonságosságra nézve.
            
         
               (8)
            
            
               Ezért indokolt engedélyezni a szteviol glikozidoknak (E 960) a csökkentett energiatartalmú vagy hozzáadott cukor nélküli italokhoz édesítőszerként történő hozzáadását a 14.1.5.2 „Egyéb” élelmiszer-alkategória következő termékeire: kávé, tea és gyógynövény-forrázat alapú italok (30 mg/l felső határérték mellett), ízesített instant kávé és instant kapucsínó termékek (30 mg/l felső határérték mellett), valamint malátaalapú és csokoládé/kapucsínó ízesítésű italok (20 mg/l felső határérték mellett).
            
         
               (9)
            
            
               Az 1333/2008/EK rendelet II. mellékletét ezért ennek megfelelően módosítani kell.
            
         
               (10)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   Az 1333/2008/EK rendelet II. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. április 1-jén.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 354., 2008.12.31., 16. o.
   
   
      (2)  Az Európai Parlament és a Tanács 2008. december 16-i 1331/2008/EK rendelete az élelmiszer-adalékanyagok, az élelmiszerenzimek és az élelmiszer-aromák egységes engedélyezési eljárásának létrehozásáról (HL L 354., 2008.12.31., 1. o.).
   
      (3)  EFSA Journal 2010;8(4):1537.
   
      (4)  EFSA Journal 2014;12(5):3639.
   
      (5)  EFSA Journal 2015;13(6):4146.
   
      MELLÉKLET
      Az 1333/2008/EK rendelet II. mellékletének E. része a következőképpen módosul:
      
                  1.
               
               
                  A 14.1.5.2 „Egyéb” élelmiszer-alkategória az E 491–495 (szorbitan-észterek) kategóriaszámot követően az E 960 számú anyagra vonatkozóan a következő bejegyzésekkel egészül ki:
                  
                               
                           
                           
                              „E 960
                           
                           
                              Szteviol glikozidok
                           
                           
                              30
                           
                           
                              (60) (93)
                           
                           
                              kizárólag: csökkentett energiatartalmú vagy hozzáadott cukor nélküli kávé, tea és gyógynövény-forrázat alapú italok
                           
                        
                               
                           
                           
                              E 960
                           
                           
                              Szteviol glikozidok
                           
                           
                              30
                           
                           
                              (60) (93)
                           
                           
                              kizárólag: csökkentett energiatartalmú vagy hozzáadott cukor nélküli ízesített instant kávé és instant kapucsínó termékek
                           
                        
                               
                           
                           
                              E 960
                           
                           
                              Szteviol glikozidok
                           
                           
                              20
                           
                           
                              (60) (93)
                           
                           
                              kizárólag: csökkentett energiatartalmú vagy hozzáadott cukor nélküli malátaalapú és csokoládé/kapucsínó ízesítésű italok”
                           
                        
            
                  2.
               
               
                  A 14.1.5.2 „Egyéb” élelmiszer-alkategória az alábbi lábjegyzetekkel egészül ki:
                  
                              „(60):
                           
                           
                              Szteviol-egyenértékben kifejezve.
                           
                        
                              (93):
                           
                           
                              A felső határérték a fogyasztásra kész (pl. dobozos) italokra és azok elkészített és fogyasztásra kész keverékeire és koncentrátumaira vonatkozik.”